18.   ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΣΥΓΚΟΙΝΩΝΙΩΝ  ΚΑΙ ΔΗΜΟΣΙΩΝ ΕΡΓΩΝ Αριθ. Δ. 42402 της 11 Ιουν./21 Ιουλ.  1959 Περί εφαρμογής ειδικών διατάξεων όσον αφορά την εκτέλεσιν υδραυλικών έργων του Υπουργείου Συγκοινωνιών και Δημ. Έργων εκ πιστώσεων Δημ. Επενδύσεων. Έχοντες υπ’ όψιν: 1)Τον Νόμ. 5367 και τα εκτελεστικά αυτού Δ/τα «περί εκτελέσεως των Δημοσίων Έργων». 2)Το Ν.Δ. 1125/49 «περί τρόπου εκτελέσεως Έργων Ανασυγκροτήσεως». 3)Το άρθρ. 11 παρ. 2 του Ν.Δ. 2386/53 «περί ενοποιήσεως και αποκεντρώσεως των Τεχνικών Υπηρεσιών της Χώρας». 4)Την υπ’ αριθ. 801/28.5.59 πράξιν του Συμβουλίου Δημοσίων Έργων, αποφασίζομεν: Εγκρίνομεν όπως δια τα Υδραυλικά Έργα τα εκτελούμενα υπό του Υπουργείου Συγκοινωνιών και Δημοσίων Έργων, εκ πιστώσεων Δημοσίων Επενδύσεων εφαρμόζωνται αι κάτωθι διατάξεις, κατά παρέκκλισιν των ισχυουσών δια την εκτέλεσιν Δημοσίων Έργων και Έργων Ανασυγκροτήσεως διατάξεων πέραν των προβλεπομένων τοιούτων υπό της υπ’ αριθ. Α. 14308/19.3.59 διμερούς αποφάσεως. 1.Εις τους Δημοσίους διαγωνισμούς δια την ανάληψιν εκτελέσεως των ως άνω έργων δεν απαιτείται ανάλυσις τιμών κατά την υποβολήν της προσφοράς των μειοδοτών. 2.Η έγκρισις του Πρακτικού της Δημοπρασίας γενήσεται δι’ αποφάσεως του Υπουργού μετά γνώμην του Συμβουλίου Δημοσίων Έργων. Ο Υπουργός έχει το δικαίωμα να απορρίψη την προσφοράν του τελευταίου μειοδότου, εφ’ όσον δεν κρίνει ταύτην εύλογον ή συμφέρουσαν ή διότι ο μειοδότης δεν παρέχει τα εχέγγυα της καλής εκτελέσεως του έργου και να αναθέση την εκτέλεσιν του έργου εις έτερον μειοδότην κατά την κρίσιν του ή και να απορρίψη απάσας τας προσφοράς, άνευ ουδενός εκ των λόγων τούτων δικαιώματος αποζημιώσεως είτε του τελευταίου μειοδότου, είτε οιουδήποτε ετέρου συμμετέχοντος, και να επαναλάβη τον διαγωνισμόν. 3.Απαγορεύεται η εκτέλεσις εργασίας απολογιστικώς, πλην της περιπτώσεως, καθ’ ην δεν προβλέπεται αντίστοιχος τιμή εις το τιμολόγιον και δεν καθίσταται δυνατόν να αποτιμηθή η εργασία αύτη δια τιμών μονάδος και τότε μόνον, εφ’ όσον εκδοθή έγγραφος εντολή του Εργοδότου καθορίζουσα την έκτασιν της εργασίας ταύτης. Γενικές Διατάξεις 23.Β.α.17 23.Β.α.18-19 Γενικές Διατάξεις 4.Αι εις τον προϋπολογισμό-προσφοράν εισαγόμεναι ποσότητες εργασιών δίδουσι προσεγγίσεις, μόνον προς τον σκοπόν της συγκρίσεως των προσφορών. Η κατά την κατασκευήν ενδεχομένη αυξομείωσις των ποσοτήτων τούτων δεν δύναται να στηρίξη οιανδήποτε απαίτησιν μεταβολής τιμών υπό του Αναδόχου κατά του εργοδότου, του πρώτου υποχρεουμένου να εκτελέση το όλον έργον, με τας τιμάς της προσφοράς του, ανεξαρτήτως ποσοστού αυξομειώσεως των κατά κονδύλιον ποσοτήτων, εφ’ όσον η εκ της μεταβολής ταύτης συνολική αυξομείωσις του προϋπολογισμού δεν υπερβαίνει εις ποσοστόν τα 50% αυτού. 5.Κατά την σύνταξιν των νέων τιμών μονάδος η εφαρμογή της τεκμαρτής εκπτώσεως δημοπρασίας θα γίνεται εις ας περιπτώσεις και καθ’ όσον τρόπον θα προβλέπεται αύτη υπό της Γενικής Συγγραφής Υποχρεώσεων. 